Hungry for the world , thirsty for greed||  دنیا کا بھوکا لالچ کا پیاسا  || Gaffar Baghwan |
Channel: Baghwan Hall باغوان ھال
Date: 2022-07-15

Hungry of the world , thirsty for greed
دنیا کا بھوکا لالچ کا پیاسا
بِسْمِ اللّٰہِ وَ بِمُحَمَّدٍ
اِنَّ الَّذِينَ كَفَرُوْالَوْ أَنَّ لَهُمْ مَّا فِى الْأَرْضِ جَمِيْعًا وَّمِثْلَه‘  مَعَه‘ لِيَفْتَدُوْا بِهٖ مِنْ عَذَابِ يَوْمِ ا¬¬¬لْقِيٰمَةِ مَا تُقُبِلَ مِنْهُمْ ۖ وَلَهُمْ عَذَابٌ أَلِيْمٌ   36( المائدہ)
جنہوں نے کُفر کی راہ اختیار کی ہے ( یعنی جھوٹ، فریب ، دغا بازی، بے ایمانی، جانداروں کی ایذا رسانی ) اگر ان کے قبضے میں وہ تمام مال و جائداد جوروئے زمین پر ہے ۔ اور پھر اسکا دوگنا بھی حاصل کریں۔ پھر اگر یہ قیامت کے اتنا ہی سب  دن عذاب سے بچنے کیلئے پیش کریں پھر بھی یہ قبول نہیں کیا جائے گا۔ 
تنبہ: ۔ مالِ دنیا جمع کرنے والوں کی عادت ہے کہ حرام کی کمائی بے انصافی اور ظلم کا پیسّہ اور مال جمع کرنے کے بعد مسجدوں کی تعمیر یں کرنے اور بڑی بڑی قربانیاں بھیڑ بکرے بیل گائیں وغیرہ بقر عیدوں پر اور دارُالعلوموں کو صدقے کی رنگ میں گندہ روپیہ دیکر ایک ثواب کی غرض اور نام نکالنے کیلئے کبھی خیرات کرنے کی کوشش  بھی کرتے ہیں۔ مگر انہیں یہ پتہ نہیں کہ یہ ہمارے لئے دنیا ہی کی ایک زیبائی اور لالچ ہے جس سے کوئی فائدہ حاصل ہونے والا نہیں۔ 
اس آیت کریمہ میں خدا پاک نے یہی وضاحت فرمانے کو نبی ؐپاک  سے  کہا۔  تاکہ مخلوق خدا بیدار ہو جائے۔
دنیا کا لالچی اور فریب کار پاگل کُتے کے مانند ہوتا ہے۔
ہڑک یعنی جنوں کی حالت میں کُتا بھوکا ہوتا ہے مگر کچھ کھاتا نہیں۔ پیاسا ہوتا ہے مگر پانی نہیں پیتا اور بسا اوقات پانی سے بہت ڈرتا بھی ہے یہاں تک کہ کبھی پانی کے خوف سے مر بھی جاتا ہے۔ اس جنون کی حالت میں جب کوئی بھی جاندار اس کے سامنے آتا ہے یہ اسے کاٹ کھانے کیلئے دوڑتا ہے۔ پاگل کتے کے سامنے سے صحت مند کتے بیچارے بھی بھاگ جاتے ہیں اور کوئی بھی اس کے سامنے سے گزرتا نہیں اگر کوئی کتا اچانک اس کے سامنے پہنچ بھی جاتا ہے تو خوف کے مارے وہ اپنا دُم دبا لیتا ہے اور بیچارہ خاموش ہو جاتا ہے۔
اگر پاگل کتا کسی انسان کو زخم دیتا اور کھاتا ہے تو وہ انسان امراض رویہ میں گھِر جاتا ہے اور ساتھ ہی  کتے کی طرح پاگل بھی ہو جاتا ہے۔ اور پاگل کتے کی طرح جنونی انسان کو جسے کتا ڈستا ہے پیاس بہت لگتی ہے مگر پانی نہیں پیتا اور کتے کی طرح پانی سے ڈرتا ہے۔ جب یہ مرض کسی پر مکمل طور ہو جاتا ہے تو اگر یہ مریض پیشاب کرتا ہے تو اس کے پیشاب میں سے کوئی چیز چھوٹے چھوٹے پلوں کی صورت میں خارج ہو جاتی ہے۔
“المو جزفی الطِب “  کے مصنف کا کہنا ہے کہ   کلب (ہڑک) جذام کی طرح ایک بیماری ہے ۔جو کتوں ،بھیڑیوں ،گیدڑوں،نیولوں اور لومڑیوں کو لگ جاتی ہے ۔کہا جاتا ہے کہ یہ بیماری گدھوں اور اونٹوں میں بھی نمودار ہوتی ہے ۔با ولے (پاگل) کتے کا کاٹا سوائے انسان کے ہر جاندار کو مار ڈالتا ہے۔وجہ ایں  کہ انسان بسا اوقات علاج کرنے سے بچ بھی جاتا ہے۔ مگر باقی جاندار مر جاتے ہیں۔
یہاں ہم نے باولےکتے کی وضاحت بھی تو کر دی مگر ہماری غرض اس سے نہیں ۔ہماری غرض اس مثال سے یہ سمجھانا ہے کہ دنیا کا ظالم اور لالچی جسے خوف خدا اور درّدِ انسانی اور درّد جاندار نہ ہو اور عاشق خدا نہ ہو۔ جنّت کی تمنّا اور جہنم کا خوف بہت رکھتا بھی ہومگر کسی رہنما سے وابستہ نہ ہو ۔صرف رات دن دنیا کی پریشانی میں بڑا بننے کی کوشش میں ہووہ بھی پاگل کتا جیسا  ہے۔ جہاں سے گزرتا ہے لوگ اس کا اثر لیتے ہیں اور یہی سوچتے ہیں کہ ہم کس طرح امیر اور عیش پرست بنیں۔ لوٹ مار لوٹ مال ان کا کام ہوتا ہے یہاں تک غافل لوگ رشک کرتے کرتے پاگل ہی ہو جاتے ہیں۔ خدایا اپنے نبی محمد صلی اللہ علیہ وآلہ ٖوسلم   وپنجتن پاک علیہ السّلام کے صدقے ہمیں ایسی حالت سے دُور رکھ اور اپنا فضل عنایت فرما ۔
سنگرہنیئے نفس و استسقائے تمنّا  ہوش لیتی ہے دیتی ہے یہ ذلت 
مسلم سے چھن جاتی ہے عمل بنتا ہے وحش   مجھے یہ خوف ہے طاری اے غفار باغوانؔ 
 

صَلَّی اللّٰہُ عَلےٰ مُحَمَّدٍ وَّ عَلےٰآلِ  مُحَمَّدٍ
باغوانؔ ہال پاری پورہ ماگام بڈگام کشمیر